Reglulega berast spurningar um hvernig stendur á því að Framtíðin veiti eingöngu viðbótarhúsnæðislán og hvernig sú lánategund hafi orðið til . Hér að neðan verður leitast við að svara þeirri spurningu með skýrum og skorinorðum hætti . Framtíðin veitir eingöngu húsnæðislán til viðbótar við lán frá lífeyrissjóði eða banka . Hugmyndin um að veita viðbótarhúsnæðislán kviknaði upphaflega fyrir nokkrum árum þegar aðilar sem komu að rekstri Framtíðarinnar urðu varir við að margir einstaklingar , til dæmis fyrstu kaupendur , höfðu eingöngu möguleika á því að leita til banka í tengslum við fjármögnun á fasteignakaupum . Ástæða þess að bankarnir komu eingöngu til greina var sú að hámarksveðsetningarhlutfallið sem lífeyrissjóðirnir bjóða upp á dugði einfaldlega ekki til . Lífeyrissjóðirnir bjóða flestir lán upp í 65 - 75% af kaupverði eigna . Þar af leiðandi þurfa einstaklingar sem vilja fjármagna fasteignakaup hjá lífeyrissjóðum að eiga 25 - 35% eigið fé til útborgunar . Það er ekki sjálfsagt að kaupendur fasteigna eigi svo stóra útborgun til fasteignakaupa og því varð hugmyndin um viðbótarhúsnæðislán til . Með viðbótarhúsnæðisláni var stefnt að því að gera fleirum mögulegt að nýta sér hagstæð kjör lífeyrissjóðanna og taka viðbótarhúsnæðislán sem brúar bilið . Viðbótarlánin eru án uppgreiðslugjalda og því er hægt að greiða lánin upp hvenær sem hentar án kostnaðar . Hver og einn þarf að kanna sínar forsendur en í mörgum tilvikum er hagstæðara að taka lán hjá lífeyrissjóði og viðbótarlán hjá Framtíðinni heldur en að taka lán hjá banka . Hér má lesa nánar um útreikning vaxta þegar tekið er fleira en eitt húsnæðislán og hvernig bera má saman ólík vaxtakjör .